Document ID: 32015D0225

IZVEDBENI SKLEP KOMISIJE (EU) 2015/225
z dne 11. februarja 2015
o spremembi prilog I in II k Odločbi 2009/861/ES o prehodnih ukrepih na podlagi Uredbe (ES) št. 853/2004 Evropskega parlamenta in Sveta glede predelave surovega mleka, ki ne izpolnjuje zahtev, v nekaterih obratih za predelavo mleka v Bolgariji
(notificirano pod dokumentarno številko C(2015) 631)
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (1) in zlasti drugega odstavka člena 9 Uredbe,
ob upoštevanju naslednjega:
(1)
Uredba (ES) št. 853/2004 določa posebna higienska pravila za živila živalskega izvora za nosilce živilske dejavnosti. Navedena pravila vključujejo higienske zahteve za surovo mleko in mlečne izdelke.
(2)
Odločba Komisije 2009/861/ES (2) določa nekatera odstopanja od zahtev iz podpoglavij II in III poglavja I oddelka IX Priloge III k Uredbi (ES) št. 853/2004 za obrate za predelavo mleka v Bolgariji iz navedene odločbe. Navedena odločba se uporablja do 31. decembra 2015.
(3)
Nekateri obrati za predelavo mleka iz Priloge I k Odločbi 2009/861/ES zato z odstopanjem od ustreznih zahtev iz Uredbe (ES) št. 853/2004 lahko predelujejo mleko, ki izpolnjuje zahteve, in mleko, ki ne izpolnjuje zahtev, pod pogojem, da predelava mleka, ki izpolnjuje zahteve, in mleka, ki ne izpolnjuje zahtev, poteka v ločenih proizvodnih linijah. Poleg tega lahko nekateri obrati za predelavo mleka iz Priloge II k navedeni odločbi predelujejo mleko, ki ne izpolnjuje zahtev, brez ločenih proizvodnih linij.
(4)
Bolgarija je 28. aprila 2014, 18. avgusta 2014 in 2. decembra 2014 Komisiji poslala spremenjen in posodobljen seznam navedenih obratov za predelavo mleka.
(5)
Z navedenega seznama je bil obrat pod št. 4 (BG 1212001 „S i S - 7“ EOOD) črtan iz tabele iz Priloge I k Odločbi 2009/861/ES, ker je prenehal izvajati svoje dejavnosti.
(6)
Poleg tega so bili nekateri obrati, trenutno navedeni v Prilogi II k Odločbi 2009/861/ES, črtani v navedenem revidiranem in posodobljenem seznamu, saj so zdaj pooblaščeni le za predelavo mleka, ki izpolnjuje zahteve za dajanje na trg znotraj Unije. Navedeni obrati so v tabeli iz Priloge II k Odločbi 2009/861/ES uvrščeni pod št. 3 (0912016 „Persenski“ OOD), št. 8 (1612064 OOD „Ikay“), št. 11 (2512021 „Keya-Komers-03“ EOOD), št. 22 (BG 1612051 ET „Radev-Radko Radev“), št. 37 (1512010 ET „Militsa Lazarova-90“), št. 50 (BG 1112016 Mandra „IPZHZ“), št. 51 (BG 1712042 ET „Madar“), št. 54 (1312005 „Ravnogor“ OOD), št. 63 (BG 2612034 ET „Eliksir-Petko Petev“), št. 75 (2312033 „Balkan spetsial“ OOD) in št. 79 (2612015 ET „Detelina 39“).
(7)
Poleg tega so bili z navedenega seznama iz tabele v Prilogi II k Odločbi 2009/861/ES črtani obrati pod št. 7 (1612049 „Alpina-Milk“ EOOD), št. 21 (BG 1612028 ET „Slavka Todorova“), št. 23 (BG 1612066 „Lakti ko“ OOD) in št. 71 (2012032 „Kiveks“ OOD), saj so prenehali izvajati svoje dejavnosti.
(8)
Odločbo 2009/861/ES bi bilo zato treba ustrezno spremeniti.
(9)
Ukrepi iz tega sklepa so v skladu z mnenjem Stalnega odbora za rastline, živali, hrano in krmo -
SPREJELA NASLEDNJI SKLEP:
Člen 1
Prilogi I in II k Odločbi 2009/861/ES se nadomestita z besedilom iz Priloge k temu sklepu.
Člen 2
Ta sklep je naslovljen na države članice.
V Bruslju, 11. februarja 2015

Labels: 0
18
17
15